Kedves Hatodikosok!

Ezen a héten a francia forradalomról fogunk tanulni, mely óriási változást hozott egész Európa történelmében. A folyamat évekig tartott, több lépésben, 1789-től egészen 1799-ig, Napóleon színre lépéséig. Ne ijedj meg, ha első hallásra és olvasásra bonyolultnak tűnik a folyamat, nem baj, ha elsőre nem érted meg minden részletét! Van rá időd!

Nézd meg az alábbi filmet:

<https://zanza.tv/tortenelem/ujkor-felvilagosodas-forradalmak-es-polgarosodas-kora/francia-forradalom-es-napoleon>

egy kis szótár a megértéshez:

ancient regime: a régi rend, régi berendezkedés

kisajátítás: elkobozták, elvették az egyház vagyonát

alkotmány: az alapjogok jegyzéke

konvent: parlament

A megnyitott oldalon, a videó alatti linkekre kattintva átismételheted, hogy mik is voltak a felvilágosodás tanításai. Az oldal tetején fogalomtárat is találsz.

**Feladatok:**

1. Ha megnézted a filmet, olvasd el alaposan a tankönyvedben a leckét a 117-123. oldalig!

2. A 119. és a 123. oldal alján találsz egy vázlatot, azt másold ki a füzetbe!

3. Ha készen vagy, tedd próbára tudásod!

1. feladat: <https://learningapps.org/12351679> (az események sorrendje)

2. feladat: <https://learningapps.org/9632545> (szókereső a témában)

3. feladat: <https://learningapps.org/4133405> (kiegészítendő levél)

4. Válassz ki egy eseményt a forradalomból és írj róla 4-5 mondatos hírt, mintha jelen lettél volna az eseménynél és beszámolnál róla az újságodnak! Engedd szabadjára a fantáziádat!

Figyelj arra, hogy keltsd fel az olvasók érdeklődését a téma iránt! Rajzolhatsz is!

**Beküldendő**: az újságcikked. A formátum és a kivitelezés rád van bízva! Lehet papíron, kézírással, rajzzal, lefotózva – és lehet akármilyen digitális technikával is! Akár képregény formátumban is! Most nincsenek műfaji korlátok! ☺

Jó munkát kívánok mindenkinek!

Sok szeretettel: Renáta néni